Edna O’Brien

Edna O’Brien (15. joulukuuta 1930 Tuamgraney, Claren kreivikunta – 27. heinäkuuta 2024https://www.irishtimes.com/culture/books/2024/07/28/irish-author-edna-obrien-has-died-aged-93/https://president.ie/en/media-library/news-releases/statement-by-president-michael-d-higgins-on-the-death-of-edna-obrien) oli irlantilainen kirjailija. Hän kuvaa romaaneissaan usein naisen asemaa, uutta sukupuolimoraalia, tapojen ulkokultaisuutta,Otavan iso Fokus, osa 5, Otava 1973, s. 2946 lapsuuden viattomuutta ja aikuisuuden arpia. O’Brienin kerronta on usein protestinomaista ja lähes raa’an maanläheistä. Hän käyttää teoksissaan elementteinä usein konflikteja ja vastakohta-asetelmia, esim. maaseudun ja kaupungin vastakkaisuutta muun muassa esikoisromaanissaan Maalaistytöt, jossa on omaelämäkerrallisia aineksia. O’Brienin romaaneista on suomennettu myös Pakanallinen paikka ja Paheellinen elokuu. Lisäksi O’Brien on kirjoittanut novellikokoelmia, lastenkirjoja ja näytelmiä.WSOY:n Iso tietosanakirja, osa 7, WSOY 1996, s. 12

Suomennetut teokset
 Maalaistytöt (The Country Girls), suom. Maini Palosuo, Helsinki: Otava 1961 Sarja: Romaaneja aikamme ihmisistä
 Paheellinen elokuu (August Is a Wicked Month), suom. Pentti Saarikoski, Helsinki: Otava 1970
 Pakanallinen paikka (A Pagan Place), suom. Heidi Järvenpää, Helsinki: Otava 1971

 Lähteet 

Luokka:Irlantilaiset kirjailijat
Luokka:Vuonna 1930 syntyneet
Luokka:Vuonna 2024 kuolleet